Breedevallei se reeksmoordenaar gevonnis | Maroela Media
Breedevallei se reeksmoordenaar gevonnis
V.l.n.r. Eric Ntabazila van die Nasionale Vervolgingsgesag, sers. Pieters, kapt. Kobus Neethling, adv. Ntsoaki Mabilietse, ao Lesley Dlamini en kapt. Loganathan Chetty (Foto verskaf deur die SAPD Wes-Kaap)
Siyamcela Sombambela (35) is Vrydag in 'n hof in Worcester 25 jaar tronkstraf opgelê ná hy skuld beken het op drie aanklagte van moord. Hy het 'n pleit- en vonnisooreenkoms met die staat aangegaan.
Sombambela is van moord aangekla ná drie liggame in Oktober 2020 in die Pine Valley- informele nedersetting in die Breedevallei gevind is.
"Hy is op 24 Oktober 2020 omstreeks 23:00 opgemerk toe hy iets gesleep het. Die polisie is ontbied en beamptes het 'n gruvonds gemaak," sê kapt. Frederick van Wyk, woordvoerder van die polisie. "Hulle het op die liggaam van die 21-jarige Bernadine Frans van Pine Valley afgekom."
Sombambela, wat ook 'n inwoner is, is in hegtenis geneem.
"Die polisie is op Sondag, 25 Oktober 2020 weer na die gebied ontbied toe 'n verbyganger op 'n vlak graf in 'n oop veld afgekom het. 'n Vrou se liggaam is gevind. Sy is later as die 25-jarige Miché Pienaar uitgeken. 'n Verdere soektog deur beamptes het gelei tot nóg 'n graf, nie ver daarvandaan nie. Die liggaam van die 33-jarige Grizella Minnaar is in dié graf gevind."
'Niks fout met oord se heining' – ATKV
25 jaar vir 3 moorde. Ons regsstelsel is 'n sirkus.
25jaar vir 3moorde. Regtig
Wat gaan aan?! Drie moorde en hy kry net 25 jaar. Geen wonder dit gaan so in die land nie!
hy sal net 7 jaar sit dan laat die prez hom vry!
Belaglik. So omtrent 8 jaar vir elke moord. Kan iemand met regskennis dit verduidelik asb, want ek is te Dom om dit te verstaan.